ΛΕΣΧΗ ΑΝΑΓΝΩΣΗΣ ΕΚΠΑΙΔΕΥΤΙΚΩΝ ΚΟΡΙΝΘΙΑΣ: ΣΥΖΗΤΗΣΗ ΓΙΑ ΤΙΣ ΣΧΟΛΙΚΕΣ ΓΙΟΡΤΕΣ-ΠΡΩΤΗ ΣΥΝΑΝΤΗΣΗ\nΗ δραστηριότητα της Λέσχης Ανάγνωσης συνεχίζεται και φέτος. Για αρχή σκεφτόμαστε να ασχοληθούμε με τις σχολικές γιορτές. Στόχος είναι μια εκδήλωση-συζήτηση με καλεσμένη την καθηγήτρια Ιστορίας του Πανεπιστημίου Πελοποννήσου κα Χριστίνα Κουλούρη.\nΗ κα Κουλούρη μας πρότεινε κάποια άρθρα της που θα αποτελέσουν ένα πρώτο υλικό για συζήτηση. Τα άρθρα αυτά έχουν αναρτηθεί στο ιστολόγιό μας με την ετικέτα «ΣΥΝΕΡΓΑΣΙΕΣ». Σας προτείνουμε να τα διαβάσετε και να συμμετάσχετε στην πρώτη μας για φέτος συνάντηση η οποία θα πραγματοποιηθεί την\nΤετάρτη 16 Δεκεμβρίου στο Πειραματικό Γυμνάσιο Κορίνθου, στις 6.00 μμ.\nΕλάτε στη συνάντηση αυτή για να προετοιμάσουμε μαζί τα ερωτήματα και τους άξονες πάνω στους οποίους θα κινηθεί η συζήτηση, για να καταθέσετε την εμπειρία σας από τις σχολικές γιορτές και τις απόψεις σας για το πώς οι επέτειοι θα αποκτήσουν ουσιαστικότερο περιεχόμενο, θα κινήσουν το ενδιαφέρον των μαθητών και θα προκαλέσουν τη συμμετοχή τους.\nΣας προτείνουμε να ανακοινώσετε τα σχετικά με την συνάντηση και την εκδήλωση και στους μαθητές ώστε να συμμετέχουν και αυτοί. Η ηλεκτρονική διεύθυνση του ιστολογίου είναι\nΑφήστε τα σχόλιά σας και ψηφίστε στη νέα ψηφοφορία μας.\nΣτόχος της Λέσχης Ανάγνωσης Εκπαιδευτικών παραμένει ο προβληματισμός και η ανταλλαγή απόψεων για ζητήματα του σχολείου μεταξύ εκπαιδευτικών αλλά και μεταξύ εκπαιδευτικών-μαθητών-γονέων.\nΗ συμμετοχή σας δίνει αξία στις συναντήσεις μας. Σας καλούμε να στηρίξετε και φέτος τη Λέσχη Ανάγνωσης Εκπαιδευτικών, μοναδική Λέσχη Ανάγνωσης στην Κορινθία αλλά και να ασχοληθείτε ενεργότερα με οργανωτικά θέματα των συναντήσεων, να συμβάλετε στην επιλογή των βιβλίων και των θεμάτων συζήτησης.\nΠιο απλά, ζητούνται συνεργάτες…εκπαιδευτικοί αλλά και μαθητές.\nΑναρτήθηκε από "Φυσικοί... Πειραματικοί" στις 12:06 π.μ.


Ενα από τα πιο βίαια όσο και εντυπωσιακά φαινόμενα του Σύμπαντος εντόπισαν αμερικανοί αστρονόμοι. Ανακάλυψαν στα βάθη του Διαστήματος δύο γιγαντιαίες μαύρες τρύπες οι οποίες είναι εγκλωβισμένες στην ίδια τροχιά. Η κάθε τρύπα έχει έκταση ανάλογη με αυτήν ενός μεγάλου ηλιακού συστήματος. Οι επιστήμονες υπολόγισαν ότι η μικρότερη από τις δύο τρύπες έχει μάζα ίση με αυτήν 20 εκατομμυρίων άστρων σαν τον Ηλιο, ενώ η μάζα της άλλης ισούται με εκείνη ενός δισεκατομμυρίου άστρων! Οι δύο τρύπες βρίσκονται σε τροχιά σύγκρουσης, η οποία όταν γίνει αναμένεται να διαλύσει τις δύο τρύπες δημιουργώντας μια νέα ακόμη μεγαλύτερη μαύρη τρύπα.\nΧορεύοντας με τις… τρύπες\nΕνα από τα πιο βίαια όσο και εντυπωσιακά φαινόμενα του Σύμπαντος εντόπισαν αμερικανοί αστρονόμοι. Ανακάλυψαν στα βάθη του Διαστήματος δύο γιγαντιαίες μαύρες τρύπες οι οποίες είναι εγκλωβισμένες στην ίδια τροχιά. Η κάθε τρύπα έχει έκταση ανάλογη με αυτήν ενός μεγάλου ηλιακού συστήματος. Οι επιστήμονες υπολόγισαν ότι η μικρότερη από τις δύο τρύπες έχει μάζα ίση με αυτήν 20 εκατομμυρίων άστρων σαν τον Ηλιο, ενώ η μάζα της άλλης ισούται με εκείνη ενός δισεκατομμυρίου άστρων! Οι δύο τρύπες βρίσκονται σε τροχιά σύγκρουσης, η οποία όταν γίνει αναμένεται να διαλύσει τις δύο τρύπες δημιουργώντας μια νέα ακόμη μεγαλύτερη μαύρη τρύπα. Εως σήμερα έχουν εντοπιστεί γαλαξίες που βρίσκονται σε διαδικασία συγχώνευσης, αλλά είναι η πρώτη φορά που εντοπίζεται συγχώνευση μαύρων οπών.\nΚράνος πραγματικής… εικονικότητας\nΒρετανοί ερευνητές παρουσίασαν ένα σύστημα εικονικής πραγματικότητας που μιμείται και τις πέντε αισθήσεις. Κεντρικός κρίκος του συστήματος είναι ένα κράνος το οποίο, σύμφωνα με τους κατασκευαστές του, επιτρέπει στους κατόχους του να επικοινωνούν με φίλους και συγγενείς που βρίσκονται στην άλλη άκρη του κόσμου και με την επαφή αυτή να «ζουν» ό,τι γίνεται, με όλους τους συμμετέχοντες να βρίσκονται στο ίδιο δωμάτιο.\nΦυσικά ανάλογη αίσθηση πραγματικότητας θα έχει ο χρήστης του συστήματος σε κάθε περίπτωση. Π.χ., αν βλέπει ένα βίντεο στο οποίο εμφανίζεται ένα λιοντάρι, θα έχει την αίσθηση ότι βρίσκεται απέναντί του· αν βλέπει έναν κήπο, θα μπορεί να μυρίσει τα λουλούδια· αν «βρίσκεται» στην Καραϊβική, θα νιώθει τον συνδυασμό ζέστης και υγρασίας.\nΤα αντηλιακά του μέλλοντος θα είναι… πράσινα\nΙσως στο μέλλον τα αντηλιακά προϊόντα να είναι φτιαγμένα από… μπρόκολο ή από λάχανο. Και αυτό διότι ερευνητές του Πολιτειακού Πανεπιστημίου της Πενσυλβανίας ανακάλυψαν ότι ουσίες που περιέχονται στα σταυρανθή λαχανικά μπορούν να δράσουν προληπτικά ενάντια στην πιο επικίνδυνη μορφή καρκίνου του δέρματος, το κακόηθες μελάνωμα. Οι αμερικανοί επιστήμονες χρησιμοποίησαν φυσικές ουσίες αυτών των λαχανικών που ονομάζονται ισοθειοκυανάτες για τη δημιουργία ενός φαρμάκου. Το φάρμακο περιείχε επίσης σελήνιο, το οποίο ανευρίσκεται σε τροφές όπως τα οστρακοειδή, τα ψάρια, το κρέας και οι ξηροί καρποί. Ο συνδυασμός αποδείχθηκε άκρως αποτελεσματικός: σε μελέτη των ειδικών που δημοσιεύεται στο επιστημονικό έντυπο «Clinical Cancer Research» σημειώνεται ότι πειράματα σε ανθρώπινα κύτταρα καρκίνου του δέρματος έδειξαν πως το φάρμακο επιβράδυνε την ανάπτυξη όγκων έως και κατά 70%. Πάντως οι ερευνητές επισημαίνουν ότι φάρμακα ή αντηλιακά προϊόντα με βάση τις ισοθειοκυανάτες δεν θα κυκλοφορήσουν στην αγορά πριν από την πάροδο περίπου μιας δεκαετίας.\nΒρήκε το φως της χάρη σε βλαστικά κύτταρα\nΕνα τυφλό κοριτσάκι 2 ετών από τη Βρετανία, η Ντακότα Κλαρκ, είδε για πρώτη φορά το φως χάρη σε μια θεραπεία βλαστικών κυττάρων του ομφαλίου λώρου η οποία της εφαρμόστηκε στο Λαϊκό Νοσοκομείο Qingdao στη Νότια Κίνα. Η Ντακότα γεννήθηκε με δυσπλασία του οπτικού νεύρου και του μεσοκοιλιακού διαφράγματος (Septo-Οptic Dysplasia), με αποτέλεσμα να μην μπορεί να δει. Τώρα πια όμως είναι σε θέση να διαχωρίζει πρόσωπα, αντικείμενα, χρώματα και φώτα γύρω της. Η τεχνική που χρησιμοποιήθηκε στην Ντακότα- κοστίζει περίπου 34.000 ευρώαποκαλείται ΙV και αφορά έγχυση των βλαστικών κυττάρων του ομφαλίου λώρου ενδοφλεβίως ώστε να εισέλθουν στο κυκλοφορικό σύστημα. Τρεις εβδομάδες θεραπείας με τα βλαστικά κύτταρα ήταν αρκετές ώστε η μικρή να αρχίσει να διακρίνει πρόσωπα και πράγματα. Εως σήμερα μόνο 15 άτομα σε παγκόσμιο επίπεδο έχουν υποβληθεί στη νέα θεραπεία στην Κίνα για αντιμετώπιση προβλήματος όπως αυτό της Ντακότα.\nΑναζητώντας τη «νέα» Γη\nΕκτοξεύτηκε προχθές το διαστημικό τηλεσκόπιο Κέπλερ που διαθέτει τα πλέον προηγμένα μέσα παρατήρησης τα οποία θα στοχεύουν σε περιοχές κοντινές στο ηλιακό μας σύστημα με σκοπό τον εντοπισμό πλανητών με μέγεθος και κυρίως συνθήκες παρόμοιες με αυτές της Γης. Το Κέπλερ θα αναζητήσει πλανήτες που περιστρέφονται γύρω από άστρα παρόμοια με τον Ηλιο, οι οποίοι βρίσκονται στη σωστή απόσταση και θερμοκρασία για τη συντήρηση νερού. Οι επιστήμονες έχουν ονομάσει τις περιοχές που βρίσκονται σε αυτή τη «σωστή» απόσταση «φιλόξενες ζώνες». Το Κέπλερ είναι εξοπλισμένο με την πιο ισχυρή κάμερα που έχει τεθεί ποτέ σε τροχιά (η κάμερα έχει ανάλυση 95 megapixel) και γι΄ αυτό μπορεί να εντοπίζει έστω και αμυδρά τις κινήσεις όλων των πλανητών (και όχι μόνο των μεγάλων) γύρω από ένα άστρο. Οι επιστήμονες της ΝΑSΑ πιστεύουν ότι στο τέλος της αποστολής το Κέπλερ θα έχει εντοπίσει περίπου 500 πλανήτες που θα βρίσκονται σε φιλόξενη ζώνη. Μάλιστα, όσο πιο κοντά στο μέγεθος της Γης είναι ένας πλανήτης τόσο περισσότερες είναι οι πιθανότητες να έχει αναπτύξει όλες τις απαραίτητες συνθήκες (ατμόσφαιρα, νερό σε υγρή μορφή) για την εμφάνιση και ανάπτυξη της ζωής.\nΟλα του γάμου δύσκολα… για τη γυναικεία καρδιά\nΟ γάμος- για την ακρίβεια, ένας κακός γάμος- βλάπτει σοβαρά την υγεία της καρδιάς, αλλά μόνο των γυναικών, όπως δείχνει μια νέα μελέτη. Ερευνητές του Πανεπιστημίου της Γιούτα στο Σολτ Λέικ Σίτι ανακάλυψαν ότι οι γυναίκες που πιέζονται μέσα στη σχέση τους έχουν περισσότερες πιθανότητες να είναι υπέρβαρες, να εμφανίζουν υψηλή αρτηριακή πίεση και να παρουσιάζουν γενικότερα σημάδια του αποκαλούμενου «μεταβολικού συνδρόμου»- μιας ομάδας παραγόντων κινδύνου που μπορεί να οδηγήσει σε καρδιοπάθειες, αλλά και σε εγκεφαλικά επεισόδια ή διαβήτη. Είναι πάντως αξιοσημείωτο ότι δεν φάνηκε να ισχύει το ίδιο και για τους άνδρες, κάτι που σύμφωνα με τους ερευνητές εξηγείται από το ότι οι… κακοπαντρεμένες ανέφεραν και υψηλότερα επίπεδα κατάθλιψης- ένας από τους γνωστούς παράγοντες κινδύνου για εμφάνιση καρδιοπαθειών.


PSYCHOLOGY – Η πύλη της Ψυχολογίας | ΚΩΣΤΑΣ ΚΡΟΜΜΥΔΑΣ\nΙαν 21, 2021 | Συνεντεύξεις | 0 Σχόλια\nΟ ηθοποιός και συγγραφέας Κώστας Κρομμύδας παραχωρώντας συνέντευξη στo Psychology.gr και τη Χρύσα Πράντζαλου μας μίλησε για το νέο του βιβλίο και πώς αυτό γεννήθηκε. Η γαλήνη είναι μια εσωτερική υπόθεση που πάει χέρι – χέρι με την επαφή μας με τη φύση, όπως προκύπτει από τη βαθιά σύνδεση που αποκαλύπτεται να έχει ο Κώστας Κρομμύδας μαζί της. Το νέο του βιβλίο «Εβόρα» κυκλοφορεί από τις εκδόσεις Διόπτρα.\nΕΡ: Τι σημαίνει για εσάς «Εβόρα»;\nΑΠ: Η Εβόρα είναι ένας συνδυασμός συναισθημάτων, αισθήσεων και προσωπικής ευημερίας, στο κατάλληλο μέρος, την κατάλληλη στιγμή. Είναι το μέρος που με ηρεμεί και αποτελεί το καταφύγιό μου, αλλά και η στιγμή της ημέρας που νιώθω αυτή την εσωτερική πληρότητα.\nΗ Εβόρα, στο ομώνυμο βιβλίο μου, είναι το μέρος όπου ζει και εργάζεται η πρωταγωνίστριά μου, η Αριάδνη. Η ιστορία του βιβλίου περιστρέφεται γύρω από τον τρόπο που έχει επιλέξει η ίδια να ζει, μιας και μέσω της δουλειάς της ως ειδικός ευζωίας παροτρύνει τους ανθρώπους να επαναπροσδιορίσουν τη σχέση τους με τη φύση. Τη φύση που δεν σταματά ποτέ να μας προσφέρει τα οφέλη της αλλά εμείς αντιθέτως δεν εκτιμούμε.\nΑποκτήστε το βιβλίο του Κώστα Κρομμύδα Εβόρα, από το εξειδικευμένο βιβλιοπωλείο ψυχολογίας του Psychology.gr\nΕΡ: Πιστεύετε πως η επαφή με τη φύση μας βοηθά να βρούμε την εσωτερική γαλήνη;\nΑΠ: Μόνο έτσι θα μπορούσε να είναι. Είναι βασικός παράγοντας της ζωής μας από τη γέννησή μας. Είναι θλιβερό να βλέπεις νέα παιδιά να μη δείχνουν κανένα ενδιαφέρον ακόμα και σε έναν περίπατο στη φύση. Πρέπει και οι γονείς να παροτρύνουμε τα παιδιά μας να αγαπάνε το περιβάλλον.\nΕίναι χρέος μας να το φροντίζουμε. Είναι και χρέος μας να το σεβόμαστε. Να σεβόμαστε τους νόμους του. Δεν είμαστε κυρίαρχοί του, αλλά φιλοξενούμενοί του, άλλωστε. Τα οφέλη και κατά συνέπεια η εσωτερική γαλήνη έρχονται αφού εναρμονιστούμε με τη φύση.\nΕΡ: Πώς εμπνευστήκατε την ιδέα για το τελευταίο σας βιβλίο;\nΑΠ: Αφορμή αποτέλεσε ένα ταξίδι μου στην Παναγίτσα της Έδεσσας, όταν είχα επισκεφθεί το καφέ-εστιατόριο Εβόρα που υπάρχει εκεί, για τον σκοπό μιας παρουσίασης για τα βιβλία μου. Απλά θα σας πω πως μαγεύτηκα από το μέρος, γιατί αποτελεί έναν επίγειο παράδεισο. Η έμπνευση ήρθε στιγμιαία και δεν δυσκολεύτηκα καθόλου να καταλάβω τι ήθελα πραγματικά να γράψω, αφού αυτός ο τρόπος ζωής είναι τόσο κοντά στον τρόπο με τον οποίο κι εγώ ο ίδιος μεγάλωσα.\nΕΡ: Τι άλλο ετοιμάζετε τώρα;\nΑΠ: Το επόμενο βιβλίο μου με τίτλο «Ακάκιε» βρίσκεται στη διαδικασία της επιμέλειας και θα κυκλοφορήσει από τις εκδόσεις Διόπτρα στις 12 Μαΐου. Είμαι πολύ ενθουσιασμένος μιας και το περιεχόμενό του αποτέλεσε μία πρόκληση για μένα.\nΕπίσης, αυτό το διάστημα παραδίδω Master Class συγγραφής, το οποίο απευθύνεται σε όσους θέλουν να γράψουν ένα βιβλίο ή έχουν γράψει κάποιο και δεν γνωρίζουν πώς να προωθήσουν τη δουλειά τους. Αποτελείται από μία σειρά βίντεο και live μεταδόσεων στα οποία αναλύεται ό,τι αφορά τη συγγραφή και την έκδοση.\nΟ Κώστας Κρομμύδας είναι απόφοιτος του Εθνικού Θεάτρου. Έχει εργαστεί ως ηθοποιός στο θέατρο, στην τηλεόραση και στο σινεμά. Συμμετείχε στον τρίτο και τέταρτο κύκλο της σειράς The Durrells. Τον Μάιο του 2012 εκδόθηκε το πρώτο βιβλίο του, Μπαμπά, Mεγάλωσέ με, και τον Μάιο του 2013 το πρώτο μυθιστόρημά του, Η Ζωή που Έλειπε (αγγλική έκδοση Cave of Silence).\nΤον Μάιο του 2017 εκδόθηκε το μυθιστόρημα με τίτλο Φως μέσα στη Θύελλα (αγγλική έκδοση Athora), ενώ το 2018 κυκλοφόρησε το Μυρωδιά από Σανίδι, το 2019 το Μια Νύχτα Ακόμη και το 2020 η Εβόρα. Όλα τα μυθιστορήματά του βρίσκονταν στην τελική δεκάδα του διαγωνισμού βιβλίου των Public. Παραδίδει μαθήματα συγγραφής (Master Class) και «δημόσιου λόγου-public speech». Αρθρογραφεί σε sites, εφημερίδες και περιοδικά.\nΔημοσίευση άρθρου στο PSYCHOLOGY:


Για τις φιλίες μεταξύ ανδρών και γυναικών αλλά και του ίδιου φύλου.\n«Όταν μια γυναίκα τα παίρνει (νευριάσει) πάει μόνη της στην παραλία αράζει, το καφεδάκι της, μια ωραία της φίλη και περνάει μια χαρά. Δεν μας χαλάει και αν είναι ωραίος φίλος. Αλλά νομίζω μεταξύ μας οι γυναίκες συνεννοούμαστε καλύτερα. Γιατί ο φίλος μπορεί να σου πει: «αυτό το μαγιό που φοράς, εντάξει σου πάει. Αλλά μαζέψου λίγο». Ενώ η φίλη θα σε καμαρώσει και θα σου πει τι ωραία που είσαι. Άντε λοιπόν να μην τα πάρω!\nΣτην παιδική μου ηλικία είχα μια μοναδική φίλη που δουλεύαμε μαζί. Ήταν η μόνη κολλητή που είχα. Όταν την έχασα – από την ανίατη αρρώστια – μετά, δεν ξανά έκανα φίλη. Την λάτρευα! Κοιμόμασταν μαζί. Φίλη μου έχω μόνο την κόρη μου. Με εμπιστεύεται, την εμπιστεύομαι. Με συμβουλεύει, την συμβουλεύομαι, τα λέμε όλα και είναι ότι πιο σημαντικό! Θεωρώ ότι η φιλία είναι το πιο ιερό πράγμα. Αλλά φίλος, είναι καλύτερα να έχεις έναν σκύλο. Είναι ο καλύτερος σου φίλος.\nΈχω φίλους άνδρες, θεωρώ ότι είναι πιο ντόμπροι στη σημερινή εποχή που ζούμε. Πιστεύω στην φιλία μεταξύ ανδρών και γυναικών. Δεν μπορείς δηλαδή να έχεις έναν φίλο άνδρα; Πρέπει σώνει και καλά ντε να έχεις κάτι; Δεν το καταλαβαίνω αυτό. Μπορεί στο πίσω μέρος του μυαλού ενός άντρα και μιας γυναίκας να υπάρχει κάτι, αλλά όταν δεν δώσεις δικαίωμα. Παραμένει φίλος σου και μπορεί και να μην είναι. Δεν είναι κακό να βγεις να φας έξω με έναν φίλο σου άντρα. Το έχουν παρεξηγήσει το θέμα φιλίας.»\nΓια τους ανθρώπους που έχει βοηθήσει:\n«Πολλοί πατήσανε στην πλάτη μου και πήγαν να ανέβουνε. Αλλά δυστυχώς δεν προλάβανε. Πέταγα συνεχώς μια σκόνη πίσω μου, τους τύφλωνα και έφευγα. Είναι μετρημένοι αυτοί που μου έχουν πει ευχαριστώ. Από τους ανθρώπους που μου έχουν πει ευχαριστώ και όπου βρεθούμε μου το λένε. Είναι ο μεγάλος μας Νότης Σφακιανάκης, ο Γιαννιάς, ο Αλκαίος. Τώρα να σου πω για άλλους; Ας το καλύτερα… Δεν περιμένω να ακούσω ευχαριστώ. Είμαι ευχαριστημένη με τον εαυτό μου και μου αρέσει να βοηθάω. Αχαριστία υπάρχει παντού. Δίνω και ας μην πάρω.»\nΑν την αγχώνει το αύριο:\n«Μετά τις 4 τα φώτα σβήνουν. Δεν υπάρχουν φώτα. Ποιος είπε ότι υπάρχουν φώτα; To φως της ημέρας είναι αυτό που μας δίνει την φώτιση για να μπορέσουμε να δουλέψουμε στα φώτα της νύχτας. Τι μένει πίσω μετά τα φώτα της νύχτας; Καρέκλες άδειες, λουλούδια πατημένα. Φώτα σβηστά και ένας απόηχος από τον κόσμο. Και λες την άλλη ημέρα εσύ. Θα υπάρχουμε αύριο; Άραγε αύριο, θα έχω το ίδιο χειροκρότημα; Αύριο θα με αγαπάει ο κόσμος; Πάντα με άγχωνε αυτό. Όταν είσαιι μεγάλος καλλιτέχνης και έχεις μια υπευθυνότητα, σίγουρα σε αγχώνει αυτό. Δεν έχεις ευθύνη μόνο στο κοινό, έχεις ευθύνη σε όποιον δουλεύει δίπλα σου»\n«Όλοι πρέπει να βάλουμε λίγο νερό στο κρασάκι μας για να μπορέσουμε να επιβιώσουμε. Να σταματήσουμε λοιπόν να αγοράζουμε ρούχα επώνυμα και να βρούμε ρούχα ωραία και να τα φοράμε. Νομίζω ότι το ρούχο δεν κάνει τον άνθρωπο. Ο άνθρωπος κάνει το ρούχο. Nα βρούμε μια άκρη τελικά… Να χαμηλώσουμε λιγάκι αυτό το ύφος που έχουμε, αυτή την έπαρση και τη χλίδα. Εμείς δεν βρήκαμε πόρτες ανοιχτές στην αρχή μας.»\nΑν η ζωή της Άντζελας Δημητρίου είχε διλλήματα:\n«Η ζωή μου είχα πάρα πολλά διλλήματα και έχει ακόμα. Η Άντζελα Δημητρίου είχε πάντα διλλήματα. Όλοι έχουμε! Δεν μπορεί πάντα να είμαστε όμορφοι, μια ζωή να είμαστε ταλαντούχοι. Κάποια στιγμή πρέπει λοιπόν να ψαχτούμε, να κάνουμε κάτι καινούργιο. Αν υπάρχει και αν μπορούμε να το κάνουμε. Αν δεν μπορούμε σταματάμε.»\nΓια τα δημοσιεύματα που αναφέρονται στην Άντζελα Δημητρίου και την κριτική που δέχεται κατά καιρούς:\n«Με χλευάζουν από το πρωί μέχρι το βράδυ γιατί δεν μπορεί να με φτάσει κανένας και αυτό είναι που τους πονάει και τους πειράζει πιο πολύ. Η αλήθεια πονάει. Άσε που τους πιάνω και λίγο κορόιδα. Πετάω κάτι σαρδάμ έτσι περίεργα γιατί θέλω να τα πετάω. Το κάνω επίτηδες! Πρέπει να κάνεις ένα λαθάκι κάτι, για να σε παίξουνε. Είμαι της θεωρίας «η καλύτερη διαφήμιση είναι η δυσφήμιση». Αν δεν υπάρχει και λίγο αλατοπίπερο, δεν είναι νόστιμο και το φαγητό. Ας τους λοιπόν να κάνουν και αυτοί μια δουλίτσα. Τι θα κάνουν και αυτοί; Θα πεινάσουνε! Εδώ δεν βλέπεις τι γίνεται με τους πολιτικούς, βγαίνουν και τους σατιρίζουν από το πρωί μέχρι το βράδυ. Τι πρέπει να κάνουν αυτοί, να πάνε να αυτοκτονήσουνε; Και εμείς λοιπόν οι καλλιτέχνες οι μεγάλοι, πρέπει να ασχολούνται μαζί μας.»\n«Υπάρχει καλύτερα να ακούς με τα μάτια της ψυχής, όπως ήταν ο τυφλός. Παρά να βλέπεις με γυμνό μάτι τον κόσμο. Είναι καλύτερα τα μάτια αυτά. Γιατί τα μάτια της ψυχής κλαίνε, ενώ το μάτι το γυμνό είναι πολύ δύσκολο»\n«Έχω βρει κάτι μεθόδους που έχω «τσακίσει» τον χρόνο. Του έχω πει φύγε από εμένα, δεν υπάρχεις στη ζωή μου. Πάρε δρόμο, μην τα πάρω. (γέλια) Πρώτον «ράβουμε» το στόμα. Αν πχ ξυπνάμε το πρωί και φάμε κάτι υγιεινό. Λίγη γαλοπούλα, χυμό. Ξέρεις αυτά πληρώνονται έτσι (γέλια). Υπάρχουν γυμναστήρια στην Ελλάδα που είναι σύγχρονα και πολύ προχωρημένα. Υπάρχει λοιπόν γυμναστήριο το οποίο μπαίνεις μέσα σε κρυοσάουνα και είσαι -250 για 3’ για να σφίξει το δέρμα σου και να κάνεις ανανέωση κυττάρων. Είναι μεταξά 3, στη Γλυφάδα αν θέλουνε να πάνε. Αναπαράγει λοιπόν κολλαγόνο και ελαστίνη που όλες οι γυναίκες την έχουμε, αλλά μετά από κάποια χρόνια μειώνεται αυτό και όταν έρχεται και η εμμηνόπαυση της γυναίκας. Που αρχίζουν όλα τα ορμονικά και τρελαίνονται, εκεί πρέπει να προσέξουμε παραπάνω. Γιατί μπορούμε να πάρουμε εύκολα κιλά, να αρχίσει το δέρμα να κάνει μια πτώση, να έχουμε πολλά νεύρα, να κάνουμε φίλο μας από το πρωί μέχρι το βράδυ ένα ψυγείο. Άρα ράβουμε το στόμα μας, πηγαίνουμε γυμναστήριο, συμβουλευόμαστε έναν πολύ καλό γιατρό. Όχι να μας παραμορφώσει, αλλά να μας κρατήσει εκεί που πρέπει να είμαστε. Δηλαδή όμορφες φρέσκες, χωρίς να έχουμε παραμόρφωση. Υπάρχει και ένα άλλο μυστικό που λέγεται γιλέκο. Σου φοράνε στην γυμναστική παράλληλα ένα γιλέκο (παθητική γυμναστική) που είναι με διάφορα καλώδια τα οποία όταν φορέσεις αυτό το γιλέκο παράλληλα με την γυμναστική σου 20’ σου κάνουν περισσότερη δουλειά από τι θα σου έκαναν σε ένα γυμναστήριο. Στα 20’ είναι σαν να έκανες 2 ώρες εντατική γυμναστική. Να κάνουμε και μικρά γεύματα μέσα στην ημέρα 3 με 5 περίπου. Πχ είμαστε στο αμάξι και οδηγούμε και δεν έχουμε κάτι να φάμε. Έχουμε μια μπάρα δημητριακών μέσα στη τσάντα μας η οποία μπορεί να έχει και λίγο πρωτεΐνη μέσα, ένα μπουκαλάκι με νερό δίπλα και λίγους ηλεκτρολύτες άμα θέλουμε. Είναι καλό να έχεις μαζί ηλεκτρολύτες. Συμπληρώνουν όταν ιδρώνεις το νερό που χάνεις από τον οργανισμό σου. Μικρά σνακ μέσα στη τσάντα μας. Γαλοπούλα με λίγο τυρί και ψωμάκι ολικής αλέσεως, ένα φρούτο, ένα γιαούρτι. Ένα ωραίο μεσημεριανό που μπορεί να μην είναι με πολλές σάλτσες. Λίγο λαδάκι με λίγο κοτοπουλάκι ψητό με ωραία σαλάτα πράσινη δίπλα. Ξέρεις τι λέγανε οι παλιοί; Το πρωί πρέπει να είσαι Βασιλιάς, το μεσημέρι σαν άρχοντας και το βράδυ ζητιάνος. Ρακοσυλλέκτης! Είναι καλύτερα λοιπόν να προσέχουμε για να έχουμε. Όταν δεν έχω τι να κάνω, παίρνω τους φίλους μου και τους κάνω διάφορα μποτέ – περιποίηση. Μου αρέσει να περιποιούμαι τους άλλους.»\nΓια τα όνειρα της Άντζελας Δημητρίου:\n«Πάντα είχα όνειρα. Τα όνειρα δεν σταματάνε ποτέ. Το όνειρο που είχα εγώ να δουλέψω με πάρα πολύ μεγάλους καλλιτέχνες το έκανα, το όνειρο που είχα να δω τον εαυτό μου σε μεγάλες πίστες το έκανα. Το όνειρο να κάνω κάποια στιγμή ένα musical, το έκανα. Το όνειρο μου τώρα είναι να είμαι καλά, να μπορείς να με ακούσεις εσύ και η νέα γενιά που είναι πίσω μου. Ξέρεις τι είναι να σου έρχονται 8χρονα και να σου λένε για το «Ουρανέ» και το «Φωτιά στα Σαββατόβραδα»; Αυτό λέει ότι το όνειρο έγινε αληθινό και το όνειρο δεν σβήνει ποτέ. Αν και πολλές φορές τα όνειρα κοστίζουν ακριβά και κάποια δεν πραγματοποιούνται.»\nΓια την ιστορία του «Ποια θυσία» και τον γιό της:\n«Υπάρχει μια λίμνη και έχουμε πάει να γυρίσουμε το video clip για το «Δώσε μου τ’ αστέρια». Δεν είναι λίμνη όμως αυτή, είναι βάλτος και έχουνε πάρει ένα βαρκάκι λοιπόν με την κάμερα μέσα και στην μέση του βάλτου υπάρχει ένας κορμός κομμένος και με πάνε και με βάζουνε εκεί. Ομίχλη πρωί- πρωί στις 6, φοράω λοιπόν ένα φόρεμα το κακόμοιρο με ένα σταυρό που ήταν και μόδα – ο σταυρός δεν είναι μόδα, είναι η πίστη μας – και όπως λοιπόν κάθομαι. Ξαφνικά χάνω τον σκηνοθέτη μου, χάνω το βαρκάκι και είμαι μόνη μου μέσα στην ομίχλη. Και λέει ο σκηνοθέτης «Χάσαμε την Άντζελα» και φωνάζω εγώ: βοήθεια, αλλά δεν με άκουγε κανένας. Να φωνάζω εδώ είμαι! Τίποτα. Φοβήθηκα ότι κάτω θα υπάρχει κροκόδειλος, κανένα ψάρι, κανένα φίδι να με φάει. Παιδιά σε έναν κορμό ήμουν μόνη! (γέλια) Μετά την λίμνη με παίρνουνε και με πάνε σε ένα χαμάμ μικρό που ήταν πέτρινο και το έβγαινε ένα φως μόνο από πάνω. Με είχε δηλαδή ο σκηνοθέτης μια στο καυτό και μια στο κρύο. Καταλαβαίνεις τι έχω περάσει;»(γέλια)\nΓια την επιτυχία της στο εξωτερικό και την κριτική που δέχτηκε:\n«Έγινε μια μεγάλη εκδήλωση στο Μπόντρουμ της Τουρκίας, που όλα τα τραπέζια κάτω είχαν δίπλα μια Ελληνική και μια Τούρκικη σημαία. Μου έστειλαν οι καλοί δημοσιογράφοι – όπως πάντα κάνουν -δύο σημαίες μια Ελληνική και μία Τούρκικη και έδειξαν το πλάνο αυτό και δεν έδειξαν το ίδιο που έκανε όλος ο κόσμος κάτω που κουνούσε τις σημαίες. Δεν τους συνέφερε και όταν γύρισα στην όμορφη την Ελλάδα μας. Είπανε «τι ήρθες ρε Δημητρίου εδώ να μας ξεπλύνεις με τα σαπούνια που μας έφερες που σου έκανε δώρο το αφεντικό σου από το Μπόντρουμ» κλπ και έγινε ένα μπάχαλο! Και όταν κάποια κυρία πήγε στην Τουρκία και έκανε και βόλτες με τον Πατριάρχη και μιλάγανε, δεν έκαναν τίποτα. Εμένα πήγαν να ορμίσουν όλοι, δεν πειράζει όμως. Το προσπέρασα… Πόσα σήριαλ καθημερινά είχαμε στην τηλεόραση; Μας αρέσανε όμως. Μου ζητήσανε συγνώμη μετά. Αλλά πολύ αργά! Πειράζει η επιτυχία. Δεν αρέσει να κάνει επιτυχία ένας Έλληνας έξω. Όταν είσαι στο top10 της Τουρκίας «Μαργαρίτες» στο Νο1 και No3 «Το είναι κάτι χαρακτήρες» και ήταν μέσα Madonna, Celine Dion κλπ. Τους πείραξε αυτό. Άρα πονάει η επιτυχία. Όταν πας και δίνεις την ψυχούλα σου και κάνεις και επιτυχία και δεν λέει κάποιος αυτή κάνει διεθνή καριέρα. Αυτή είναι διεθνή καριέρα, όχι αυτά που βγάζουμε προς τα έξω και λέμε ότι αυτός έκανε ένα Αγγλικό τραγούδι και έκανε επιτυχία. Που είναι η επιτυχία; Σας ενοχλεί που μια Ελληνίδα κατάφερε από το μηδέν να γίνει πρώτη και να κάνει επιτυχίες στο εξωτερικό; Σας πειράζει που είναι αυτοδίδακτη, που είναι ο εαυτός της; Γιατί; Γιατί πρέπει να είναι δήθεν, με Γαλλικά και με πιάνα και με χαβιάρη κλπ; Γιατί δεν αγαπάτε ένα λαϊκό παιδί; Το δικό σας το παιδί. Δεν το καταλαβαίνω αυτό… Εμένα με αγαπάει ο απλός ο κόσμος και τους δήθεν δεν τους θέλω.»\nΓια την νέα της δισκογραφική δουλειά «Στάνταρ»:\n«Ονομάσαμε το CD «Στάνταρ» που δεν υπάρχει μέσα πάλι, όπως είχαμε κάνει με το «Come Back» και υπάρχουν μέσα κομμάτια που εγώ λατρεύω. Εκτός του Νεκτάριου Μπήτρου που κάνουν πάντα επιτυχία. Είναι λοιπόν ένα μεγάλο come back της Ελένης Γιαννατσούλια και του Δημήτρη Χάρμα που μου έγραψαν «Τα παραπόνα μου». Το οποίο το λάτρεψα με την πρώτη στιγμή που το άκουσα μαζί με τον μάνατζερ μου τον Θοδωρή Σταμόγιαννο. Μας έβαλε τρία τραγούδια να ακούσουμε. Συμφωνήσαμε για «Τα παράπονα μου» και όντος δεν πέσαμε έξω. Μόλις το ακούω κλαίω.\nΟ τίτλος «Άντε να μη τα πάρω» βγήκε πάλι από τον Νεκτάριο Μπήτρο που έχει έτσι ένα περίεργο στυλάκι και γράφει. Μας άρεσε πάρα πολύ και του λέω θα γίνει επιτυχία, μου λέει: «Μπα δεν νομίζω» Αυτός ποντάρει αλλού. Και όμως από την πρώτη στιγμή που το είπα άρεσε πάρα πολύ. Άντε να μην τα πάρω και τα κάνω όλα γιάλα και πω στην καρδιά μου, καρδιά μου πάμε για άλλα!»


Δουλειά μπορεί να αλλάξεις συναδέλφους όμως;\nΔες 12 κατηγορίες-φίδια και πάρε μέτρα.1. Η εθισμένη στη… δίαιτα\nΜην της δίνεις σημασία και συνέχισε να μοστράρεις σιωπηλά τα δικά σου επώνυμα και μοδάτα συνολάκια. Το σίγουρο είναι πως θα την κάνεις να σκάσει από τη ζήλια της . Αν βέβαια ξεπεράσει τα όρια και με τη συμπεριφορά της σε κάνει να φαίνεσαι ποταπή, μπορείς να ανταποδόσεις με το ίδιο νόμισμα. Κάνε της δώρο μια τεράστια σε μέγεθος επώνυμη τσάντα λέγοντας πως της ταιριάζει μούρλια τώρα που… πάχυνε!\nΕχει πατήσει τα 30 και είναι ελεύθερη και ωραία. Αν ήταν επιλογή της δεν θα υπήρχε κανένα πρόβλημα. Έλα όμως που απ΄ότι φαίνεται κάτι κάνει λάθος και κάθε ραντεβού καταλήγει σε καταστροφή; Την βρίσκεις στην τουαλέτα ή στο καπνιστήριο να κλαίει και να αναρωτιέται γιατί δεν την κάλεσε ο άνδρας με τον οποίο έκανε σεξ το προηγούμενο βράδυ.Μοιρολογεί πως ποτέ δε θα βρει άνδρα και κλαψουρίζει λέγοντας πως κανείς δεν την αγαπά.


Αγοράστε Συμπιεστής, Συστ. Κλιματισμού για το αυτοκίνητό σας\nΣυμπιεστής, Συστ. Κλιματισμού για Αυτοκίνητο\nΣυμπιεστής, Συστ. Κλιματισμού από επιλεγμένους και κορυφαίους κατασκευαστές\nΣυμπιεστής, Συστ. Κλιματισμού για διάφορα οχήματα\nΆλλα εξαρτήματα αυτοκινήτων Κλιματισμός\nΔιακόπτης Υψ. Πίεσης, Συστ. Κλιματ.\nΕλαττωματικό Συμπιεστής, Συστ. Κλιματισμού; Αναγνώριση δυσλειτουργίας • Επισκευή • Εγχειρίδιο αντικατάστασης\nΦρέσκος αέρας με τον συμπιεστή του συστήματος κλιματισμού\nΟ συμπιεστής είναι ένα βασικό εξάρτημα του συστήματος κλιματισμού, που μετατρέπει το αέριο ψυκτικό προϊόν σε υγρό. Η συνεχής εξάτμιση στο χώρο εξάτμισης δημιουργεί το επιθυμητό αποτέλεσμα ψύξης. Επίσης, κατά τη λειτουργία του συστήματος κλιματισμού, ο συμπιεστής προκαλεί υψηλότερη κατανάλωση καυσίμου. Παρόλα αυτά, το εξάρτημα αυτό είναι απαραίτητο ώστε να εξασφαλίζεται το επίπεδο άνεσης και ασφάλειας ενός αυτοκινήτου, τόσο κατά τη διάρκεια του καλοκαιριού όσο και το χειμώνα.\nΟ συμπιεστής κλιματιστικού αποτελείται από ένα κινητήριο τμήμα και ένα τμήμα συμπίεσης. Συνδέεται στενά με τη μονάδα του κινητήρα. Γενικά, ο συμπιεστής οδηγείται από τον ιμάντα Τ, ο οποίος συχνά συνδέεται με τον εναλλάκτη, την αντλία σερβομηχανισμού και την αντλία νερού. Σπανίως χρησιμοποιείται κάποιος ιμάντας χρονισμού για την κίνηση του συμπιεστή. Ο κίνδυνος βλάβης του κινητήρα είναι πολύ υψηλός και συνεπώς οι περισσότεροι κατασκευαστές προτιμούν άλλες λύσεις.\nΑπό την πλευρά του συμπιεστή, το εξάρτημα συνδέεται με το σύστημα ψύξης. Σε κάθε περίπτωση, θα πρέπει να εξασφαλίζεται και να διατηρείται η απόλυτη εφαρμογή του συγκεκριμένου συνδυασμού εύκαμπτων σωλήνων και στοιχείων. Συνεπώς, πρέπει πάντα να χρησιμοποιείται υψηλής ποιότητας συμπιεστής. Διαφορετικά, η λειτουργία του κλιματιστικού μπορεί σύντομα να κινδυνεύει.\nΑπό τεχνική άποψης, η λειτουργία αυτής της μονάδας είναι πολύ έξυπνη: μια πλατφόρμα και τα έμβολα μετατρέπουν τις κυκλικές κινήσεις του μηχανισμού κίνησης σε γραμμική κίνηση. Τα έμβολα συμπιέζουν έντονα το ρέον ψυκτικό υγρό, προκαλώντας την υγροποίησή του. Τέλος, μεταξύ της μονάδας δίσκου και της πλατφόρμας υπάρχει μαγνητικός σύνδεσμος, που ενεργοποιεί και απενεργοποιεί το κλιματιστικό, έτσι ώστε η κατανάλωση καυσίμου να αυξάνεται μόνο όταν ο συμπιεστής είναι ενεργοποιημένος.\nΒλάβες του συμπιεστή\nΟ συμπιεστής του συστήματος κλιματισμού λιπαίνεται χάρις την κυκλοφορία λαδιού στο κύκλωμα ψύξης. Εάν υπάρχει πολύ λίγο λάδι ή χάνεται ποσότητα λαδιού λόγω διαρροής, σταδιακά ο συμπιεστής θα παρουσιάσει βλάβη. Η υγρασία στο κύκλωμα ψύξης και τα διάφορα σωματίδια μπορούν να φράξουν τον συμπιεστή. Η κύρια αιτία βλάβης του συμπιεστή είναι η ανεπαρκής συντήρηση ή η ύπαρξη μηχανικών βλαβών ή η μη τακτική συντήρηση, ή η χρήση λανθασμένου ψυκτικού ή λιπαντικού. Η εμφάνιση βλαβών στον περιοριστή ταχύτητας ή στο μαγνητικό σύνδεσμο μπορούν επίσης να καταστρέψουν τον συμπιεστή.\nΗ ανεπαρκής απόδοση ψύξης ή η ύπαρξη θορύβων αποτελούν ένδειξη βλάβης στο συμπιεστή.\nΟ συμπιεστής είναι ένα πολύπλοκο εξάρτημα και είναι σχεδόν αδύνατο να επισκευαστεί. Το περίβλημα του είναι σφιχτά συγκολλημένο και τρυπημένο ,για λόγους ασφαλείας. Δεν είναι εφικτή η αποσυναρμολόγηση και η επισκευή του εξαρτήματος με χρήση οικιακών εργαλείων. Η πίεση που αναπτύσσεται σε ένα κλιματιστικό δεν επιτρέπει την αποσυναρμολόγηση του. Επομένως, το συγκεκριμένο εξάρτημα πάντα αντικαθίσταται.\nΗ διαδικασία αντικατάστασης ενός συμπιεστή περιλαμβάνει και αποστράγγιση του ψυκτικού υγρού, πράγμα που μπορεί να γίνει μόνο σε συνεργείο αυτοκινήτων. Η εγκατάσταση του συμπιεστή γίνεται γρήγορα: βιδώνεται πάνω στη μονάδα του κινητήρα και συνδέεται με ένα παξιμάδι με το σύστημα ψύξης. Ωστόσο, η πλήρωση του συστήματος κλιματισμού με λάδι και ψυκτικό υγρό είναι θέμα του συνεργείου. Είναι δύσκολο να βρεθεί ένα συνεργείο που να μπορεί να εκτελέσει ολόκληρη την επισκευή. Εάν δεν πρόκειται για την αποκατάσταση ενός vintage αυτοκινήτου, η μετάβαση στο συνεργείο είναι η μόνη λογική επιλογή για την αντικατάσταση ενός συμπιεστή κλιματιστικού.\nΤιμές για καινούργιους συμπιεστές\nΠρος έκπληξή σας, οι συμπιεστές δεν είναι και τόσο ακριβοί όσο θα φανταζόσασταν. Οι τιμές για όλες τις μάρκες είναι σχετικά σταθερές, και ανέρχονται περίπου στα 150 EUR. Η μαγνητική ζεύξη θα σας κόστιζε άλλα 50 ευρώ. Αυτές οι τιμές αφορούν επώνυμα προϊόντα γνωστών κατασκευαστών. Παρόλα αυτά, ένας συμπιεστής - σε αντίθεση με έναν εναλλάκτη ή μία μίζα - δεν μπορεί να αντικατασταθεί με απλά εργαλεία. Η αντικατάσταση ενός συμπιεστή προϋποθέτει και την εκτεταμένη συντήρηση του συστήματος κλιματισμού, συμπεριλαμβανομένης της επιθεώρησης, πλυσίματος και καθαρισμού όλων των άλλων εξαρτημάτων. Το ψυκτικό και το λιπαντικό λάδι μπορούν να αντικατασταθούν μόνο από επαγγελματίες. Η χρήση λάθος ψυκτικών προϊόντων θα μπορούσε να θέσει σε κίνδυνο τις φλάντζες και να προκαλέσει εκ νέου την αποτυχία ολόκληρου του συστήματος.\nΣυμπιεστής, συστ. κλιμ...\n364,38 € -26% στλπ: 486,00 € Εξοικονομήστε: 26%\n303,09 € -25% στλπ: 404,00 € Εξοικονομήστε: 25%\n319,66 € -25% στλπ: 426,00 € Εξοικονομήστε: 25%\n221,99 € -26% στλπ: 296,00 € Εξοικονομήστε: 26%\nHELLA | 8FK 351 322-741\n226,61 € -25% στλπ: 302,00 € Εξοικονομήστε: 25%\n282,50 € -26% στλπ: 377,00 € Εξοικονομήστε: 26%\n248,37 € -25% στλπ: 331,00 € Εξοικονομήστε: 25%\nNRF | 32198\n197,52 € -26% στλπ: 264,00 € Εξοικονομήστε: 26%\n298,32 € -33% στλπ: 443,00 € Εξοικονομήστε: 33%\n257,13 € -26% στλπ: 343,00 € Εξοικονομήστε: 26%\n179,94 € -26% στλπ: 240,00 € Εξοικονομήστε: 26%\n217,50 € -55% στλπ: 480,00 € Εξοικονομήστε: 55%


Το Καλύτερο Διαδικτυακές Θερινά Μαθήματα 2019\nΔιαδικτυακή Θερινό Μάθημα\nΔείτε όλες τις 3 Διαδικτυακή Θερινά Μαθήματα\nΤα θερινά μαθήματα επιτρέπουν στους φοιτητές να παρακολουθήσουν μαθήματα και να αποκτήσουν ακαδημαϊκές μονάδες κατά τη διάρκεια του καλοκαιριού, όταν οι περισσότεροι φοιτητές είναι σε διάλειμμα. Πολλές σχολές προσφέρουν εποχιακά μαθήματα για να βοηθήσουν τους φοιτητές να προχωρήσουν ταχύτερα τα εκπαιδευτικά τους προγράμματα και να αποκτήσουν σημαντικές δεξιότητες και γνώσεις.\nΕπικοινωνήστε με Πανεπιστήμια Διαδικτυακά Θερινά Μαθήματα 2019\nΌλα (4901) Μαθήματα (1165) Βασικό Eτος (10) Associate Degrees (27) Θερινά μαθήματα (3) MBA (424) Bachelor (441) Πιστοποιητικό (717) Diploma (699) Masters (1302) Διδακτορικό (PhD) (108) Α-Επίπεδο (13) Προπτυχιακό Πρόγραμμα Pathway (3)\nκαλοκαιρινά προγράμματα - σχεδιασμός\nΔύο εβδομάδες πρόγραμμα περιεκτικό σχέδιο που διερευνά σχεδιασμού στην Καλιφόρνια. Οι μαθητές θα διερευνήσουν πώς Καλιφόρνια σχεδιασμό ορίζεται από τη μελέτη των πολιτισμών, τον τρόπο ζωής και τις βιομηχανίες (όπως surfing, snowboarding, βιομηχανία του θεάματος και τις νεοσύστατες επιχειρήσεις) τους. [+]\nΚαλιφόρνια από Design (14 Αυγούστου - 24, 2017) είναι μια ενοποιητική στούντιο σχεδιασμού όπου οι μαθητές εκτίθενται στην περιοχή West Coast ως ένα πολύ συγκεκριμένο πλαίσιο για την καινοτομία του σχεδιασμού. Καλιφόρνια είναι περισσότερο από ένα μέρος- είναι ένας τρόπος ζωής και σε όλο τον κόσμο είναι γνωστό ως το επίκεντρο της καινοτομίας για αθλήματα δράσης και τα προϊόντα υψηλής τεχνολογίας και υπηρεσιών. Αυτό το στούντιο θα αποκαλύψει τι σημαίνει να είσαι Καλιφόρνιας με τη διερεύνηση πολιτισμούς, τρόπους ζωής και τις βιομηχανίες της (όπως το surfing, skateboarding, snowboarding, την ψυχαγωγία, και ups εκκίνηση) και στη συνέχεια εξετάζει το μοναδικό επιρροές τους για τη μόδα, τις συμπεριφορές και τη φαντασία. Οι μαθητές θα μάθουν πώς ο σχεδιασμός των αντικειμένων σχετίζεται με δομημένο περιβάλλον. Θα διερευνήσει επίσης τον τρόπο σχεδιασμού επηρεάζεται από την ιστορία, τον πολιτισμό, το περιβάλλον της Καλιφόρνιας και οικονομικών εξελίξεων.... [-]\nNewschool προσφέρει δύο προγράμματα αρχιτεκτονικής του καλοκαιριού. Τα προγράμματα 4 ημέρες βουτήξει σε δύο συναρπαστικές περιοχές της εστίασης: Νευροεπιστήμες στην Αρχιτεκτονική και υγιή πολεοδομία. Ιδανικό για φοιτητές αρχιτεκτονικής και εργάζονται επαγγέλματα που ενδιαφέρονται για την εμβάθυνση της κατανόησης τους αρχιτεκτονική. [+]\nυγιή πολεοδομία (7 Αυγούστου - 10η, 2017) πρόγραμμα διαμεσολάβηση καλοκαίρι καθοδηγεί τους μαθητές στη μελέτη της αυξανόμενης απόδειξη ότι ο τρόπος πόλεις και τις γειτονιές σχεδιαστεί επηρεάζει άμεσα την υγεία των κατοίκων, των εργαζομένων και των επισκεπτών. Ταυτόχρονα, πολλοί σχεδιαστές και σχεδιαστές αποτυγχάνουν να δημιουργήσουν υγιές αστικό περιβάλλον λόγω της έλλειψης κατανόησης, την εμπειρία και την κατάρτιση. Αυτό προγράμματα προσφέρει μια γείωση στις στρατηγικές της διαδικασίας και του σχεδιασμού που προωθούν την υγιεινή πόλεις. Το πρόγραμμα καλύπτει το ευρύ πλαίσιο των αστικών θεμάτων, συμπεριλαμβανομένων της περιφερειοποίησης, της κοινότητας και των δημόσιων υποδομών. Απευθυνόμενος τρέχοντα ζητήματα που αφορούν τους άστεγους, τους ηλικιωμένους, και των δημογραφικών τάσεων παρέχει ένα ενημερωτικό βάσης σε σχέση με το κοινωνικό, πολιτικά και οικονομικά ζητήματα που σχετίζονται με αστικές περιοχές.... [-]\nκαλοκαιρινά προγράμματα - διαχείριση της κατασκευής\nΣυνδυασμένες διαδικτυακές και στο πανεπιστήμιο Πλήρης παρακολούθηση January 2019 Ηνωμένες Πολιτείες San Diego\nNewschool προσφέρει ένα 5 εβδομάδων σε απευθείας σύνδεση καλοκαίρι φυσικά με ένα πρόγραμμα residency 1 εβδομάδα στο Σαν Ντιέγκο για μέσα της σταδιοδρομίας επαγγελματιών στον τομέα της διαχείρισης των κατασκευών. [+]\nNewschool προσφέρει ένα 5 εβδομάδων σε απευθείας σύνδεση καλοκαίρι φυσικά με ένα πρόγραμμα residency 1 εβδομάδα στο Σαν Ντιέγκο για μέσα της σταδιοδρομίας επαγγελματιών στον τομέα της διαχείρισης των κατασκευών.\nΕκτελεστική Ηγεσία Αυτό το μάθημα παρέχει ηγέτες εκτελεστικό επίπεδο με μια ολοκληρωμένη προσέγγιση για την ηγεσία στον τομέα της διαχείρισης της κατασκευής. Στελέχη θα εξετάσει την ηγεσία και θα ανακαλύψουν τρόπους για να ενισχύσει βασικές ικανότητες για να βοηθήσουν να αναπτύξουν τις ατομικές τους ικανότητες ηγεσίας. ανάπτυξη δεξιοτήτων ηγεσίας θα περιλαμβάνουν την ανάπτυξη δεξιοτήτων επικοινωνίας εκτελεστικό επίπεδο, κορυφαίες ομάδες και αυξανόμενη άτομα, ενεργοποιώντας τα ενδιαφερόμενα μέρη σας, και τη διαχείριση των απαιτήσεων του υψηλού περιβάλλοντος στρες. Το μάθημα αυτό θα κορυφωθεί με hands-on εργαστήρια στην ηγεσία κατά την τελευταία εβδομάδα του προγράμματος που θα συμπληρώσουν online εμπειρία στην τάξη σας.... [-]\nLink to and share "Το Καλύτερο Διαδικτυακές Θερινά Μαθήματα 2019"


Η μεγάλη γιορτή είναι τον... Οκτώβριο | Eptanews.gr\nΗ συμμετοχή στον αγώνα είναι δωρεάν, ενώ για τη μεταφορά των αθλητών στην αφετηρία θα αναχωρούν λεωφορεία του ΚΤΕΛ. Ειδικότερα, η μεταφορά θα γίνεται σταδιακά από τις 9 πμ έως τις 10:15 π.μ.\nΓια να συμμετάσχει κανείς στον αγώνα θα πρέπει να έχει συμπληρώσει το 12ο έτος της ηλικίας του (γεννημένοι, γεννημένες το 2006 και μεγαλύτεροι).\nΤην υγειονομική κάλυψη της διαδρομής έχει αναλάβει το Σώμα Εθελοντών Σαμαρειτών και Διασωστών του Ελληνικού Ερυθρού Σταυρού και η Διασωστική Ομάδα Πιερίας. Στην εκκίνηση, κατά μήκος της διαδρομής και στον τερματισμό θα λειτουργούν υγειονομικοί σταθμοί πρώτων βοηθειών, ενώ την εξέλιξη του αγώνα θα παρακολουθεί ιατρός, που θα ορίσει ο Ιατρικός Σύλλογος Πιερίας.\nΑξίζει να σημειωθεί πως η χρονομέτρηση θα είναι ηλεκτρονική και τα αποτελέσματα του αγώνα θα εκδοθούν για όλους τους συμμετέχοντες αυθημερόν.\nΔηλώσεις συμμετοχής από… 12 Ιουλίου\nΦέτος η φόρμα δηλώσεων συμμετοχής θα είναι διαθέσιμη από τις 12 Ιουλίου.


ΕΛΕΥΘΕΡΙΑ: ΤΣΙΠΡΑΣ: «ΕΝΩΜΕΝΟΙ ΜΕ ΤΗΝ ΕΚΚΛΗΣΙΑ ΠΟΥ ΔΕΝ ΚΑΝΕΙ ΔΙΑΚΡΙΣΕΙΣ»\nΕπιμέλεια: Μάνος ΧατζηγιάννηςΚαλεσμένος στην εκπομπή του Αλέξανδρου Τριανταφυλλίδη, στην ΕΤ3, βρέθηκε χθες βράδυ ο επικεφαλής του ΣΥΡΙΖΑ, Αλέξης Τσίπρας.\nΟ αρχηγός της αξιωματικής αντιπολίτευσης αναφέρθηκε μεταξύ άλλων και στις σχέσεις με την Εκκλησία συνεχίζοντας την προσπάθεια εναγκαλισμού μαζί της και λέγοντας πως Αριστερά και Εκκλησία είναι δύο χώροι που κινούνται παράλληλα. Ζήτησε τη συνεργασία της για να βρεθούν μαζί-όπως είπε-δίπλα στον άνθρωπο, ενώ διευκρίνισε πως ο ΣΥΡΙΖΑ είναι συνοδοιπόρος με την Εκκλησία αυτή που δεν κάνει διακρίσεις φυλετικού χαρακτήρα.\nΔεν έχασε μάλιστα, την ευκαιρία να εκφράσει και το όραμα του για τον ΣΥΡΙΖΑ, τονίζοντας πως στο μέλλον θα ήθελε το κόμμα του να αποτελεί ένα χώρο, ανοιχτό στην άλλη άποψη. «Εμείς δεν διαγράφουμε τη διαφορετική άποψη, αλλά στα ζητήματα ηθικής αξίας, όσο ψηλά και να βρίσκονται αυτοί που θα τα διαπράξουν, θα βρεθούν εκτός τρένου».\nΑναρτήθηκε από Κώστας και Άνθιμος Ζουρδός στις 5:58 μ.μ.


Ο ΓΙΑΤΡΟΣ ΠΟΥ ΠΑΡΑΚΟΛΟΥΘΕΙ ΤΟΝ SCHUMI ΛΕΕΙ ΠΩΣ ΔΕΝ ΕΝΑΙ ΣΕ ΚΩΜΑ ΚΑΙ ΜΙΛΑ ΓΙΑ 3 ΧΡΟΝΙΑ ΑΠΟΘΕΡΑΠΕΙΑΣ – carzine.gr\nΟ ΓΙΑΤΡΟΣ ΠΟΥ ΠΑΡΑΚΟΛΟΥΘΕΙ ΤΟΝ SCHUMI ΛΕΕΙ ΠΩΣ ΔΕΝ ΕΝΑΙ ΣΕ ΚΩΜΑ ΚΑΙ ΜΙΛΑ ΓΙΑ 3 ΧΡΟΝΙΑ ΑΠΟΘΕΡΑΠΕΙΑΣ\nΟ καθηγητής Jean-Francois Payen είναι ο άνθρωπος που από την πρώτη στιγμή, πριν από 11 μήνες και μετά από το σοβαρό ατύχημά του στο σκι ανέλαβε τον πολύ-πρωταθλητή της Φόρμουλα 1 Michael Schumacher στο νοσοκομείο της Grenoble.\nO Payen εξακολουθεί να επισκέπτεται σε τακτά χρονικά διαστήματα τον Schumi στο σπίτι του στην Ελβετία και λέει χαρακτηριστικά «οι συνθήκες εκεί είναι ιδιαίτερα ευνοϊκές, ενώ το ότι βρίσκεται στο οικογενειακό του περιβάλλον μπορεί να λειτουργήσει θετικά». Και συνεχίζει «μπορώ να επιβεβαιώσω πως πλέον δεν βρίσκεται σε κώμα», ενώ τόνισε με έμφαση πως «τώρα χρειάζεται επιμονή. Είναι ένα πρόγραμμα επαναφοράς ενός έως τριών ετών».\nΠαράλληλα λέει για τη σύζυγο του Schumacher Corina πως «από την πρώτη στιγμή γνώριζε τη σοβαρότητα της κατάστασης και το μακρύ δρόμο που βρίσκεται μπροστά τους. Βλέπει τα πράγματα πολύ καθαρά, θα κάνει και θα δώσει τα πάντα προκειμένου να βελτιωθεί η κατάσταση του συζύγου της».\nΌσο για τις φήμες για ειδική μεταχείριση του πολύ-πρωταθλητή στο νοσοκομείο της Grenoble ο Payen είπε «ο Michael Schumacher αντιμετωπίστηκε όπως κάθε άλλος ασθενής. Στην εντατική ήταν μαζί με άλλους. Δεν διαθέτουμε δωμάτιο VIP».\nΣε αυτό το άρθρο:F1, Michael Schumacher, ο γιατρός του Michael Schumacher μιλά\nΒΑΡΙΑ ΦΟΡΤΗΓΑ ΠΟΥ ΚΥΚΛΟΦΟΡΟΥΝ ΑΣΥΝΤΗΡΗΤΑ, ΧΩΡΙΣ ΤΕΧΝΙΚΟΥΣ ΕΛΕΓΧΟΥΣ, ΧΩΡΙΣ ABS ΚΑΙ ΜΕ ΚΟΥΡΑΣΜΕΝΟΥΣ ΟΔΗΓΟΥΣ\nΜΙΑ ΚΑΜΕΡΑ ΣΕ ΜΙΑ ΙΝΔΙΚΗ ΔΙΑΣΤΑΥΡΩΣΗ: ΤΟ ΖΕΙΝ ΕΠΙΚΙΝΔΥΝΩΣ ΕΙΝΑΙ ΤΡΟΠΟΣ ΖΩΗΣ (ΒΙΝΤΕΟ)


Σ’ αγαπώ θα πει μ’ αρέσει να 'σαι ο εαυτός σου. | Anonymoi.gr\nΣ’ αγαπώ θα πει μ’ αρέσει να 'σαι ο εαυτός σου.\nΕρωτεύεσαι χαμόγελα, πρόσωπα, συμπεριφορές. Ερωτεύεσαι μικρές λεπτομέρειες πάνω στον άλλο που σε σένα δείχνουν πρωτόγνωρες και φαντάζουν μοναδικές. Επενδύεις συναισθηματικά και αφήνεις ελεύθερο τον εαυτό σου. Και στο σημείο αυτό, αρχίζεις να νιώθεις διαφορετικά.\nΤα πολύ έντονα συναισθήματα που σε κατακλύζουν, συχνά δε σε αφήνουν να δεις καθαρά. Σε κάνουν να παραβλέπεις συμπεριφορές που υπό άλλες συνθήκες θα σε πείραζαν, να προσπερνάς πράγματα ως ασήμαντα, γιατί πολύ απλά κάτι άλλο επικρατεί εκείνη τη στιγμή στο μυαλό σου.\nΑπό τον έρωτα στο «σ’ αγαπώ» είναι όμως μακρύς ο δρόμος. Υπάρχουν ανάμεσά μας άνθρωποι που ερωτεύονται κάθε βδομάδα, όσο πιο εύκολα ενθουσιαζόμαστε, τόσο πιο εύκολα ερωτευόμαστε. Σε ερωτεύτηκα, γιατί… Γιατί; Άραγε ξέρεις κι εσύ ο ίδιος γιατί; Όχι, δεν έχεις την απάντηση. Σε ερωτεύτηκα, γιατί έτσι! Γιατί κατάφερες να μου πάρεις το μυαλό, γιατί μου έκανες εκείνο το «κλικ» μέσα σε μια στιγμή που δεν μπόρεσα να ελέγξω ούτε καν εγώ τον ίδιο μου τον εαυτό.\nΓια να σε αγαπήσω όμως, πρέπει να με βοηθήσεις να καλλιεργήσω κάτι βαθύτερο μαζί σου. Να σε αποδεχτώ, να σε γνωρίσω, να γίνεις κι εσύ ένα κομμάτι του «εγώ» μου. Σ’ αγαπώ μαζί με άλλα πάει να πει «καταφέρνω να αγαπώ τα ελαττώματά σου, τις ατέλειές σου, τα λάθη σου».\nΔεν είναι πως δεν τα ξέρω όλα αυτά, δεν είναι πως δεν τα βλέπω. Ίσα-ίσα. Τις περισσότερες φορές όσο κι αν σ’ αγαπώ, συνεχίζουν να με εκνευρίζουν και θέλω –θέλω πολύ- να σε βρίσω! Να σου βάλω τις φωνές, να θυμώσω μαζί σου. Κι όμως δεν το κάνω ποτέ. Και το χειρότερο δε σου κράτησα και κακία ποτέ Γιατί εγώ σ’ αγαπάω.\nΕίναι τα λάθη που κάνουν οι δικοί μας άνθρωποι που πάντα θα βρίσκουμε τη δύναμη να τους τα συγχωρήσουμε. Ίσως να τα ξεχάσουμε, αργά ή γρήγορα –είναι θέμα χρόνου- πάντως όταν τους αγαπάμε, βάζουμε την αγάπη μας πάνω από όλα.\nΓιατί η αγάπη, ως έννοια δεν έχει μάθει να μας χωρίζει, αλλά να μας ενώνει. Δεν ψάχνει τρόπους να μας κρατήσει μακριά, αλλά να γεφυρώσει αυτό το χάσμα που προκύπτει άθελα μας. Να καταφέρει να δημιουργήσει γέφυρες επικοινωνίας και αλληλοκατανόησης.\nΣε αγαπώ θα πει και σε καταλαβαίνω, ακόμα κι αν συχνά δε συμφωνώ μαζί σου. Δέχομαι εσένα όπως είσαι και στηρίζω κάθε σου απόφαση, απλώς και μόνο γιατί είναι επιλογή σου. Εκφράζω τη γνώμη μου ανοιχτά και ελεύθερα, χωρίς να σκέφτομαι πώς θα αντιδράσεις ακούγοντάς την, αλλά και χωρίς ποτέ να σου την επιβάλλω.\nΑγαπώ εσένα κι όσο σε αγαπώ τόσο θα λατρέψω από την πρώτη στιγμή εκείνες τις μικρές ατέλειές σου. Εκείνες που μπροστά μου δεν κατάφερες να κρύψεις ποτέ, κι όμως ήμουν πάντα επιεικής μαζί σου. Και θα συνεχίσω να είμαι επιεικής μαζί σου. Γιατί, για μένα θα είσαι πάντα ένα «μικρό παιδί», όση ωριμότητα κι αν απαιτώ να δείξεις σε ορισμένες καταστάσεις. Κι αν ζητάω τη σοβαρότητά σου κι αν ζητάω συχνά την απόδειξη πως μπορείς πραγματικά να είσαι άξιος της αγάπης μου, βαθιά μέσα μου το ξέρω ήδη. Δε χρειάζεται να με γοητεύσεις για να σε αγαπώ, παρά μόνο να μη με απογοητεύσεις.\nΝα είσαι πάντα αυτός που είσαι, αυτός που αγάπησα και που θα συνεχίσω να αγαπώ, γιατί η αγάπη δεν τελειώνει σε μια μέρα. Είναι μια κατάσταση διαρκείας, ένα συναίσθημα που λίγοι θα καταφέρουν να κερδίσουν πραγματικά. Κι όμως αυτοί οι λίγοι την αξίζουν, γι’ αυτό και τους αγάπησες. Αξίζουν για σένα, αξίζουν εσένα.\nΗ αγάπη είναι φτιαγμένη για να τη μοιράζεσαι και να ομορφαίνει τη ζωή μας. Αυτό και μόνο μην το ξεχάσεις ποτέ. Ο καθένας μας έχεις τις αδυναμίες του, μα δεν μπορεί παρά να τις παραβλέπεις όταν σε κάποιον έχεις τόσο μεγάλη αδυναμία…